JohanHeinsen/ENO huggingface dataset:
Aalborgs Stifts Adresseavis, 1819-11-11
Preussen. Umiddelbar efter Bekiendtgiørelsen af Forbundsdagens Beslutninger imod Pressens Frihed, er her fulgt en Consurforordning, som hæver alle ældre, bestaaende af 12 Artikler, af følgende væsentlige Jndhold: "alle Skrifter, ogsaa de over 20 Ark, skulle censureres, hvorved de sædvanlige Grundregler o: at de Jntet maae indeholde mod Røligion, Stat og Sædelighed, skal iagttages. Censuren skeer af dertil beskikkede videnskabeligdannede og oplyste Mænd, under Overpræsidentens Tilsyn; men de periodiske Skrifters Censur staaer, under Ministeriet for de udenlandske Sager. J Berlin oprettes et Over-Censurcollegium, som skal kiende i alle Sager mellem Censorer, Forfattere, Forlæggere o. s. v., Universiteternes og Videnskabsacademiernes Censurfrihed suspenderes paa 5 Aar. Alle Skrifter, skulle betegnes med Forlæggers og Bogtrykkers, og Tid skrifterne med en bekiendt Redaktørs Navn. Skrifterne kunne levers til Cenfor saavel i Haandskrift som i arkeviis, trykt, hvorved imidlertid voves, at Bogen kan blive forbuden, naar den er halvfærdig. Jngen fremmed Bog maa sælges uden Tilladelse. Naar Bogtrykker og Forlægger iagttage Censurforordningens Forskrift, ere de frie for alt Ansvar. Skulde Forbundsdagen alligevel fordre Værkets Undertrykkelse, kan de giøre Paastand, paa Erstatning; men Forfatterne blive ikke frie for Ansvar, ifald der i Værket findes hemmelige Vink eller Antydninger, som kunne være undgaaet Censor, og er Forfatteren unævnt, da Forlæggeren for ham. Forlæggeren betaler ingen Gebyr til Censor, og leverer foruden det ene Exemplar til ham, intet til offentlige Bogsamlinger. Overtrædelse af Formaliteterne ved Censuren, er en Politieforseelse, som straffes med Mulct fra 10 til 100 Rd., men er Skriftets Jndhold strafværdigt, da med Fængsel fra 1/2 til 2 Aar. Jntet periodisk Skrift maa udgaae uden de Ministres Tilladelse, til hvis Departement deres Jndhold henregnes, og kan strax af disse standses, naar det troes at indeholde noget Strafværdigt. - Denne Forordning er udfærdiget den 18de October.
Aalborgs Stifts Adresseavis, 1819-11-11
Blandede Efterretninger. Gulfebren i Cadix tager frygteligen til. Den 5te October var de Syges Antal 9152; den 6te 9494; den 7de 9619; og de nyeste Efterretninger, som gaae til 9de, anmelder 11000 Syge. Ogsaa i Nordamerika og paa de Britisk-Vestindiske Øer Jamaica og Bermudas raser Gulfebren frygtelig. Pesten i det nordvestlige Africa er derimod meget i Aftagende og i mange Marokkanske Søstæder aldeles forbi.
Aalborgs Stifts Adresseavis, 1819-11-11
Fra Washington skrives: Man seer i de forenede Stater med en aldrig følt Skræk Vinteren imode; saameget beuroliges vi af Pengetrang, Næringsløshed og den paa mange Pladser udbrudte pestilentialske Syge.
Aalborgs Stifts Adresseavis, 1819-11-11
Den 25de October feiredes i England Kongens Jndtrædelse i sit 60de Kongedomsaar. - Reformerpartierne ere blevne ueens og Henrik Hunt er faldet i største Unaade hos de øvrige Pøbelhelte, Watson, Wooler, Thistlewood og Consorter. Man beskylder ham for at have puttet de penge i hans egen Lomme, som indkom ved Subscription for de forulykkede i Manchester.
Aalborgs Stifts Adresseavis, 1819-11-11
Hs. K. H. Kronprindsen af Sverrig har, siden sin Ankomst til Upsala, som Universitetets Kantsler, lagt Grundstenen til en nye Bibliotheksbygning, hvortil hans Fader Kongen skænker 30000 Rd. Bco.
Aalborgs Stifts Adresseavis, 1819-11-11
Til Biskop i Linkiøbing ere de fleste Stemmer faldne paa den erklærede Oppositionsmand, Dr. Stenhammar. Kongen udnævner en af 3 foreslagne Candidater.
Aalborgs Stifts Adresseavis, 1819-11-11
Ved den nye Norske Kiøbstæd Bodden i Nordlandene, have nogle engelske Kiøbmænd og Søefolk den 28de Februari afvæbnet, bundet og mishandlet Vagten paa det nærliggende Fort Nyholm, brudt ind i et Pakhuus, og udtaget en Mængde confiskerte Contraband vare, samt bemægtiget sig en Skonnert, som var lagt under Beslag, og endelig medtaget en Mængde Staten, tilhørende Vaaben fra Skandsen.
Aalborgs Stifts Adresseavis, 1819-11-11
Til dette sieldne Aars Mærkværdigheder hører ogsaa en i Zyldyk Gronningen) værende Ager Hør, som da den modne Hør ved almindelig Tid blev oprykket, saaede sig selv og nu igien har naaet en Længde af 37 Tommer og allerede fuldkommen afblomstret.
Aalborgs Stifts Adresseavis, 1819-11-11
J nogle Egne i Østerrig bruges Kartoffeltoppen til Vinterforring for Kreaturene, og det paa følgende Maade: De tykkeste Stængler skiæres fra og derpaa nedsaltes det øvrige, ligesom Suurkaalen i Tyskland. Den ubehagelige Smag, som det havde, forsvinder i Giæringen og det er dobbelt saa nærende for Kreaturene, som Høe. Vals Saltværk, i Norge, samt alle Værkets tilhørende Vaaningshuse, Arbeidshytter, Vindmøller, Kogehuse, Tørrekammere, Gradeerhuse og alle øvrige Bygninger, saavelsom alle Værkets Bygnings- og Arbeids-Materialier, der, ifølge Høiesteretsdom af 14de Februar 1817, er tilkiendt Grosserer Peter Wilhelm Bergs i Gothenborg opgivne Boe for den af H. M. Kongen af Danmark til Steen Andersen Bille den 9de Juli 1813 udstedte og til bemeldte Berg under 16de f. M. transporterede Obligation paa Sum 250000 Mk. Hamborger Banco, bliver, ifølge den under 1ste December f. A. passerede Overbirkeretsdom, hvorved Bergs Boe er kiendteiendomsberettiget til bemeldte Værk med fornævnte Underliggende og Tilhørende, bortsolgt, ved offentlige Auctioner, den 6te December, til fyldestgiørelse for ovenmeldte Capital 250000 Mk. Hamborger Banco med 6 PC. Rente og Rentes Rente. Værket skal, efter de Oplysninger, man har været istand til at erholde, afgive aarlig, ved stadig Drift, 30000 Tønder godt Salt, ligesom Samme har betydelige fredede Skove. Beskrivelse over disse samtlige Eiendomme er nedlagt hos Hr. Good Rainals & Co. i Kiøbenhavn. Skulde antageligt Bud ei skee paa det hele Værk, bliver den 7de December Kl. 10 Formiddag Auction over Værkets Eiendomme særskilt afholdt.
Aalborgs Stifts Adresseavis, 1819-11-11
Indenlandske Efterretninger. Hans Majestæt Kongen har, under 22de September sidstleden, allernaadigst beskikket Candidatus Theologie, Hr. B. L. Obel, til personel Capellan hos Amtsprovsten, over Jerslev, m. fl. Herreder i Aalborg Stift.
Aalborgs Stifts Adresseavis, 1819-11-11
Under 25de i f. M. har det allernaadigst behaget Hs. Maj. at tillade Hs. Durchlauchtighed Hertug Frederich Wilhelm Paul Leopold til Slesvig=Holsteen Sønderborg Beck, at maatte anlægge og bære den ham tildeelte Churhessiske Løveorden, og under 26de i f. M. at benaade Skipper Jacob Tiørnelund med Dannebrogsmændenes Hæderstegn.
Aalborgs Stifts Adresseavis, 1819-11-11
Under 22de f. M. er gjort nærmere Jndskrænkning for Adgangen til at drive Værtshuushold, Øltapperie og deslige Næringsveie i Kiøbenhavn.
Aalborgs Stifts Adresseavis, 1819-11-11
Til den theologiske Embedsexamen i October 1819, fremstillede sig 11 Kandidater, af hvilke 2 erholdt Karacteren Laudabilem & qvidem egregie, 6 Laudabilem, i Haudillandabilem, og 2 Non Contemmendum. Alle Retsbetiente, som selv nyde Sportler, bør, med Hensyn til de Kongens Casse eller Justitsionden. tilfaldende Afgivter, holde en ordentlig Sportel-Journal der bør være forsynet med vedkommende Øvrigheds Authorisation, og i det mindste een Gang aarlig eftersees og paaskrives af ovenmeldte Øvrighed, der nøie bør paaagte, om den er ordentlig ført, og om den stemmer med de aflagte Regnskaber. Torsdagen den 28de October 1819, Kl. 12, holdtes i Regentskirken i Kiøbenhavn en academisk Høitidelighed, hvorved 2de Doctores Medicinæ bleve offentligen crerede. Disse vare Dhrr. Licentiati Medicinæ C. Otto og B. A. Hoppe, der iforveien offentligen havde forsvaret deres Jnaugural Disputatser, hvoraf den Førstes handlede om actio hydrargyri medica, den anden var de vi vaccinatum antivariolosa.
Aalborgs Stifts Adresseavis, 1819-11-11
Efter Stykkets Slutning, som i Anledning af Hs. Majestæt Dronningens Fødselsdag blev givet paa Theatret i Kiøbenhavn den 29de sidstleden, hilsedes Deres Majestæter, ligesom ved Ankomsten, af et tre Gange gientaget Hurraraab. Mange Huse paa Veien fra Skuespilhuset til Amalienborg vare brillant oplyste, isærdeleshed udmærkede sig Jlluminationen af forrige Rans, nu Knirsch's, Hotel paa Kongens Nytorv, og af Giethuset. Af vor yndede Digter Jngemann, som bestemt ventes tilbage til Hovedstaden inden Julen, har et nyt dramatisk Digt: "Tasso's Befrielse, forladt Pressen. Han har fuldendet dette paa sin Reise, og en Prolog til samme er skreven i det Kloster, hvor Tasso, som bekiendt, tilbragte en Deel af sine sidste sørgelige Levedage.
Aalborgs Stifts Adresseavis, 1819-11-11
Første Sanger ved Kiøbenhavns Theater, G. Zinck, skal, paa Hiemreisen fra Frankrig, for Tiden være i Hamborg, hvor han agter at give Giesteroller.
Aalborgs Stifts Adresseavis, 1819-11-11
Paa Øen Fæsøe, norden for Laaland er nu ansat en fast Lods, til at lodse Fartøier ind til Bandholm, Oureby og Guldborg.
Aalborgs Stifts Adresseavis, 1819-11-11
J Odense dramatiske Selskab har den dramatiske Direktør taget Afsked fra sin Directørpost fordi ham ikke har kunnet faae Rollerne i Stykket "Besøget eller Lyst til at glimre" besatte formedelst Mangel paa Villighed især hos det smukke Kiøn.
Aalborgs Stifts Adresseavis, 1819-11-11
Det Steinerske Konstnersamfund er nu paa Lolland og har i denne Tid givet forestillinger i Nysted. Det Franck ske skal have været i Ringkiøbing i en tre Ugers Tid nylig og der vundet almindeligt bifald.
Aalborgs Stifts Adresseavis, 1819-11-11
Private Jnjuriesager skulle herefter, ifølge allerhøiest Forordning af 20de f. M., behandles ved Domstolene paa den ved Politiretterne brugelige summariske Maade, dog med Undtagelse af Sager grundede paa skriftlige eller trykte Fornærmelser, samt Sager, hvori der giøres Paastand paa tre Marks Bøder. De andre Jnjuriesager, angaaende Slagsmaal og Skieldsord, skulle i Kiøbenhavn vel endnu behandles ved Landsoversamthofogstadsretten, dog paa summarisk Maade, men allevegne i Provindserne ved Politiretten.
Aalborgs Stifts Adresseavis, 1819-11-11
Kiøbenhavns Børs den 5te November. Cours. Hamb. 2 M. 285, a vista 288. London 2 M. - . Amsterdam 2 M. - . Spec. 288. - Specier solgtes fra 17 Mk. 5 s. til 17 Mk. 2 s. (I Dag, den 6 November, fra 17 Mk. til 16 Mk. 14 s., Obligat. 79 1/2 a 80. Committeesedler - . Norske Rigsbanksedler 17 1/2. Svenske Sedler 69 s. - Disconto 6 PC.
Aalborgs Stifts Adresseavis, 1819-11-11
I Drammens Tidende No. 40 for dette Aar, besynges den norske Frihed, Lighed og Brodersindsaalunde: efter den Mel. At Slyngler læves til Frens Top Eller: Jeg synger gierne om Kongers Magt. om Frihed, Lighed og Brodersind, I denne Tid man saa lidet hörer, Og dog vi seile just for den Vind, som lige ind til den Havn os forer, Der er beskyttet af disse Guder, og der skal snart vore usle Skuder Til Ankers gaae! Snart skal vi blive aldeles fri For al Bekymring og Tvang og Plage, Hvad endnu volder os Bryderie, Vil Rettens Midler snart fra os tage; Da skal vi, uden os at genere, I tomme Huse saa frit spadsere For Möbler fri Ja i fri er den, som alet Intet har, Thi hele Verden staaer ham jo aaben, Ei Creditorer hans Gods borttar, Ham röves Intet ved Fienders Vaaben, For Tyvehaand kan han sove rolig, og Uden kommer ei nær hans Bolig, Som ingen har. og Lighed fremmes i Norges Land, Thi nu vi snart blive lige rige, Da hæves Forskiær paa Rang og Stand, og alle Kormænd da blive lige, Med Brodersind vi da med hverandre, Med Tiggerstaven i Haand, skal vandre I Verden ud. saa drikker, Venner i den sidste Taar, Lad gamle Skikke igien oplives! Os Alting Frihed og Lighed spaaer, og da skal Brodersind ogsaa trives. Men hvad vi med at fortære töve, Det Rettens Midler os snart vil røve, Drik derfor ud!
Aalborgs Stifts Adresseavis, 1819-11-11
Hals den 6te November. Jndkomne: B. Evensen fra Drammen. J. Larsen og S. Hoffmann fra Kiøbenhavn, N. Vendelund fra Marstrand. N. Madsen og D. Dahlberg fra Malmøe. J. P. Lind og J. Cornelii fra Helsing, Den 7de. Afseilede: J. Juul til Drammen. O. Markensen til Gothenborg. Den 8de. Afseilede: C. Jepsen og G. D. Stik til Flensborg. J. C. Hannefelt, P. Petersen, J. Teilmann og J. ----- Petersen til Eckernførde. B. Boysen til Langeland. P. N. Theisen til Norge. J. Albret til Stolpe. J. Vermen til Holmestrand. Døde. Forrige Byefoged, sidst Hof= og Stadsretsprokurator J. Bluhme. Kongel. Skuespiller H. Rongsted. Lysestøber G. W. Hopffner, Provstinde M. C. Hegelund. Madame Dickbudt. Madame J. M. Kinks. Jfr. S. A. Reimer. Geheimeconferentsraadinde H. Fabritius, født Schestedt. Mad. J. D. Willumsen, født Kausted. Premierlieutenant ved Hs. Maj. Kongens Livjægerkorps N. J. Lund; alle i Kiøbenhavn. Geheimekonferentsraad Josias v. Qvalen, Ridder af Elefanten og St. Annaordenen, Storkors af Dannebrogen og Dannebrogsmand, i Jtzehoe. Forhenværende Apotheker Sadolin i Viborg. Told- og Consumtionsbetient Brask i Randers. Mad. A. Aabye, født Agerskou, i Hillerød. Lars Amysen, Chirurg paa Færøerne. Eligeret Borger J. G. Pedersen i Nyborg. J. F. Borchgrevink, Sognepræst for Norderhaug, 82 1/2 Aar, paa Fredensborg.
Aalborgs Stifts Adresseavis, 1819-11-11
Bekiendtgiørelser. Aalborg Raffinaderies Udsalgs-Friser blev i Bog den 3de Novbr. bestemte til fölgende: Fiin Raffinade, a Pd. 4 Mk. 12 Sk. Fin Melis, a Pd. 3 Mk. 14 Sk. hvidt Pudder-Sukker, a Pd. 3 Mk. Guult dito, a Pd. 2 Mk. 4 Sk.
Aalborgs Stifts Adresseavis, 1819-11-11
Lys Candis, a Pd. 4 Mk. 2 Sk. Guul dito, a Pd. 3 Mk. 14 Sk. Bruun Sirup, a Pd. 1 Mk. 4 1/2 Sk. Dito dito pr. 100 Pd. 20 Rbd. pr. 100 Pd. 5 pCt. Rabat c. W. Holst.
Aalborgs Stifts Adresseavis, 1819-11-11
Det bekiendtgiøres herved til Oplysning og Efterretning for alle Vedkommende: at Roerkarlene ved Færgevæsenet i Nørre-Sundbye, saavelsom de, i Følge det allernaadigst approberede Forslag af 30te Decbr. s. A., bestemte 2de Vaagekarle paa Sundbye-Side, herefter ville være at finde, i det paa benævnte Byes Broe, nye opbygte Færgehuus. Aalborg den 8de November 1819. Bluhme, Pr. Lieutenant i Søe-Etaten.
Aalborgs Stifts Adresseavis, 1819-11-11
At jeg Undertegnede er flyttet fra Hr. Beendreier Poulsen og boer nu hos forrige Hr. Brandinspecteur Poulsen, i Urbansgade, og anbefaler mig til Forfærdigelse af alle Slags nyt Gjortlerarbeide, samt reparerer alt Gammelt, bekiendtgiøres herved; reel og hurtig Expedition skal være Maalet for mine Bestræbelser. Jens Christian Holst, Giørtler.
Aalborgs Stifts Adresseavis, 1819-11-11
Hos Undertegnede kan bekommes et meubleret Værelse for en eller to honette Personer. David Jocobsen.
Aalborgs Stifts Adresseavis, 1819-11-11
Udsalgspriserne for grøn Sæbe fra Sæbefabriqverne her i Byen, er under 30te f. M. forhøiet til 52 Rbd. i Sedler, pr. Tde. paa 2 Md. Credit, og 50 Rbd. pr. Tde. imod contant Betaling strax. Aalborg den 3die November 1819. Hvor 2de smaae Værelser i anden Etage med tilhørende Brændeloft, strax ere at erholde til Leie, anviser AdresseContoiret. Meubler til et Værelse for en eenlig Person, samt nogle Sengeklæder, ønskes tilkiøbs. Man behager at aflægge en Billet paa Addresse-Contoiret, mærket A. A., og deri opgive Prisen. Abballatz eller Sandhedens-Thriumph een østerlandsk Fortælling, oversat af det Tyske, har nylig forladt Pressen, og faaes heftet for 20 Rbs. hos J. Vogelius.
Aalborgs Stifts Adresseavis, 1819-11-11
Levende Gieder kan faaes hos S. Hansen i Urbansgaden samme Sted kan iblandt andet og erholdes Hesselhammerskafter, tienlige for Smede.
Aalborgs Stifts Adresseavis, 1819-11-11
At jeg er flyttet fra Kalum, Serritzlev Sogn, og nu boe paa Mølgaard ved Hjøring, giver jeg mig den Ære at bekiendtgiøre for mine Venner og Velyndere, og anbefaler jeg mig som forhen med Forfærdigelse af alt Skræderarbeide for billig Betaling. Mølgaard den 10de Novbr. 1819. Mogreen, Skrædder.
Aalborgs Stifts Adresseavis, 1819-11-11
Gode og moderne Støvleblokke, af allernyeste Facon, ved proportionerede, som er saa nødvendig for Enhver, for at conservere sine Støvler, faaes i Urbansgade No. 140 hos Berg.
Aalborgs Stifts Adresseavis, 1819-11-11
Efter Anmodning af mine Skolarer og flere, har jeg besluttet førstkommende Søndag den 14de November at give et Bal for honette Borgerfamilier. De Ærede, som ville tage Deel i denne Fornøielse, kan erholde Billetter til 1 Rbd. Parret, Chapeauer uden Dame 4 Mk., som er for god Musik og Lys. Spise- og Drikkevevarer kan erholdes efter Be bag. Børn tilstædes ikke Adgang til Ballet, paa Grund af at jeg næste Gang agter at give et Børnebal. Ballet tager sin Begyndelse om Aftenen Kl. 6. Aalborg den 10de November 1819. Friederich Zangenberg, Musikus og Dandselærer, boende hos Hr. Pætges ved Østeraae 463.
Aalborgs Stifts Adresseavis, 1819-11-11
Forpagtningen. af Stamhuset Thiele og Wingegaard i Viborg Amt, udløber til næste Aars 1ste Mai, samme agtes igjen bortforpagtet paa 6 eller 10 Aar fra bemeldte 1ste Mai at regne, enten samlede eller hver for sig. Til begge Gaarde haves meere end fornødent Hoverie, Følge Hoverie-Forening, og Markerne ere inddeelte i Hovvedlodder, imellem 70 hoveriegiørende Bønder. Den aarlige Udsæd ved Thiele er 100 til 120 Tønder Rug, 60 Tønder, Byg og 200 til 230 Tønder Havre; og ved Wingegaard 24 Tønder Rug, 12 Tønder Byg og 48 Tønder Havre, der alt tilligemed fornødent Fødekorn for første Summer, følger som Jnventarium. Besætningen som Forpagteren selv anskaffer, har i de senere Aar været Stude, men Leilighed haves ogsaa til Hollænderie, som forhen har været brugt. Skulle disse Gaarde ei underhaanden blive bortforpagtede, stilles samme til offentlig Auktion i næste Decembet eller Januarii Maaned og hvortil Dagen nærmere skal blive bekiendtgjort. Conditionerne kan fra midten af næste Maaned faaes til Eftersyn paa Grundet ved Veile og hos Forvalteren paa Thiele, der tillige foreviser Eiendommene. Grundet den 20de October 1819. Lüttichau, 1ste Agnat og Bestyrer af Stamhuset.
Aalborgs Stifts Adresseavis, 1819-11-11
Auctioner. Efter Herr Cancellieraad, Landfoged Hesselholts Forlangende, bliver den Stervboet efter afgangne Niels Winther her paa Øen, tilhørende Gaard, beliggende i Byrum Sogn, staaende for Hartkorn, Ager og Eng, 7 Skp. 1 Fr. 1 1/2 Alb., med paastaaende 45 Fag Ind- og Udhusebygninger, der ere forsikkrede i Landets almindelige Brandkasse for 860 Rbd. Sølv, samt 1 Dito Sted, som er beliggende, Nærheden af Stervboestedet og derunder har været drevet, staaende for Hartkorn, Ager og Eng, 4 Skpr. 2 3/4 Alb., med paastaaende 11 Fag Huusbygninger, opraabte til Bortsælgelse ved 3de Auctioner paa efterstaaende Tider: 1ste Auction den 30te November. 2den Auction den 15de December. 3die Auction den 30te f. M. De 2de første Auctioner holdes paa Øens Tingsted og 3die i selve Stervboestedet, hver Dags Formiddag kl. 10. Naar 3die Auction holdes, bortsælges ogsaa Stervboets Jnd- og Udboe samt Besætning af Heste, Køer, Faar m. v. Stervboestedets Bygninger ere gode og saaledes indrettede, at de kan tiene til Beboelse for en Familie uden for Bondestanden, ligesom ogsaa Eiendommene ere af en særdeles god Beskaffenhed og ansees som een af de bedste her paa Øen. Lysthavende ville give Møde bemeldte Tider og Stæder, hvor Auctions-Conditionerne erfares. Mariesminde paa Læsøe den 3die Novbr. 1819. Berbom, Auctions-Direkteur.
Aalborgs Stifts Adresseavis, 1819-11-11
Tirsdagen den 23de November næstkommende, om Formiddagen Kl. 10, bliver ved Auktion paa Brixgaarden i Nørretranders Sogn, bortsolgt endeel udlagt Gods, saasom: 1 Fortopiano i Mahognie Fouteral, adskillige Birketræes Stole med Sirtses Betræk, i Mahognie Divanbord, 1 Dito Skatol, 2de Komoder, i ottedages Stueuhr, en tre Etage Vindovn, Heste, Vogne, m.v., imod Betaling ved Hammerslaget, eller naar paafordres, til Procurator Juul af Aalborg; hvilket herved bekiendtgiøres. Nibe den 3die November 1819. Bassesen.
Aalborgs Stifts Adresseavis, 1819-11-11
Fredagen næstkommende 26de November, om Formiddagen Kl. 10, opbydes paa Nibe Byes Tingsted, ved Auktion 3die Gang, for til den Høistbydende, om antagelige Bud skeer, at bortsælges: Den afgangne Kiøbmand J. Hinnerups og efterlevende Enkes fælleds Boe tilhørende 1/2 Part i Jagter, Emilie kaldet, drægtig 18 Commercelæster, med staaende og løbende Redskaber, saaledes som den er beliggende paa Strømmen her ved Byen. Conditionerne og Jnventarielisten forevises paa mit Contoir. Nibe den 28de October 1819. Bassesen.
Aalborgs Stifts Adresseavis, 1819-11-11
Onsdagen den 17de November førstkommende, om Formiddagen Kl. 10, bliver hos Hr. Kiøbmand Brix i Blokhuset bortsolgt ved offentlig Auction, omtrent 200 Tdr. Tiære, som sammesteds er ilandbierget. Hvilket herved til Liebhabernes Efterretning bekiendtgiøres. N. Sundbye den 6te November 1819. Spies.
Aalborgs Stifts Adresseavis, 1819-11-11
Da ved Auctionen den 18de dennes intet antageligt Bud blev gjort paa Gaarden Lindet, i Aasted Sogn, med tilhørende Vandmølle, paa Gaardens Eiendom opbygte Huse, samt den Stervboet efter afgangne Anthony ligeledes tilhørende Anpart af Gierums Sogns Kirketiende, saa stilles bemeldte Eiendomme til 4de Auction paa Gaarden Lindet den 13de Decbr. førstkommende om Formiddagen Kl. 10 slet. Beskrivelse af disse Eiendomme findes forhen indført i denne Avis. Paa bemeldte Tid og Sted holdes tillige en Skiftesamling, i den paa Lindet afdøde Niels Anthonys Stervboe, hvor alle Vedkommende vilde behage at møde, da forslag til deres Fordeel vil blive at overveie.
Aalborgs Stifts Adresseavis, 1819-11-11
Bye- og Herredsfogedcontoiret i Frederikshavn, den 20de October 1819. Westenholtz.
Aalborgs Stifts Adresseavis, 1819-11-13
Nyeste Efterretninger. J Cadix var den 12te October 10837 og den 14de 11488 Syge. J S. Fernando var Sygdommen i Aftagende, men i alle de andre smittede Stæder i Spanien i Tiltagende og allevegne meget dræbende. Aigeziras er anviist til Jndløbshavn og Losseplads for Skibe fra Amerika imedens Lotningen i Cadix er forbuden. Den unge Hertug af Reichstadt (Napoleon Buonapartes Søn) skal være bestemt til Coadjutor hos og Succes for efter sin Morbroder Erkehertug Erkebispen i Olmyts, til hvilken Ende han af tre Jesuiter oplæres i Theologie. Kongen af Spanien har forskrevet fyrretyve Jesuiter fra Rusland, til Brug i Spaniens Colonier. I Hedemarken, i Norge, ere et Par af de anseeteste Jndbyggere paagrebne og i Jern førte til Christiania, hvilket skal staae i Forbindelse med Bøndernes Tog imod bemeldte Hovedstad ifior for Storthingets Slutning.
Aalborgs Stifts Adresseavis, 1819-11-13
Kiøbenhavns Børs den 9de November. Cours. Hamb. 2 M. 283, a vista 286. London 2 M. - . Amsterdam 2 M. - . Specier 286. - Specier solgtes til 17 Mk. 2 s. Obligat. 79 1/2 a 80. Committeesedler - Norske Rigsbanksedler 17 1/2. Svenske Sedler 67 a 68 s. Disconto 6 PC.
Aalborgs Stifts Adresseavis, 1819-11-13
Blandede Efterretninger. J Sheffield agter man at opreise midt i Byen en 48 Fod høi støbt Jernstøtte og paa Spidsen af denne en uhyre gasfyldt Kugle, som mennes at kunne oplyse hele Staden og Omegnen.
Aalborgs Stifts Adresseavis, 1819-11-13
En amerikansk Brig, som vilde indsmugle for 20000 Pd. St. deels i Meelfade, deels som Bygningstømmer til Halifax, er greben i Gierningen og konfiskeret. En beruset Mand, som laae og sov paa Gaden, blev nylig i Cadix kastet op paa den Liigvogn, som samler Offrene for den gule Feber, da man antog ham for en Kandidat til Evigheden. Lykkeligviis kom han ved Vognens Rystelse netop til sin Bevidsthed, da man ankom til den Grube, hvori han skulde styrtes tillige med de Andre. Fuld af Skræk forlod han da i største Hast sine Reisekammerater, som til alles Forundring ikke havde smittet ham.
Aalborgs Stifts Adresseavis, 1819-11-13
Paa Universitetet i Halle læses i denne Vinter 144 Kollegier, hvoriblandt 11 historiske.
Aalborgs Stifts Adresseavis, 1819-11-13
J Vien er skeedt et synderligt Barnemorv. En &c. beidsmand kommer ved Nattetide beruset hiem og lægger sig tilsengs. Konen hilser ham med en saadan Straffepræken, at han rasende springer ud af Sengen og ligerviis Rolf Blaasklæg drager hende med sig. Vrede og Fuldskab lod ham glemme, at Vuggen stod tæt ved Sengen, han sprang lige deri, og - knuste sit eget Barn. J Nærheden af Neapel har en Soe kastet en Griis hvis Hoved og Ansigt halv lignede et Menneskes og halv en Abes.